Marco Polo - Benátska karavána [1.] - Roman, Muriel; Činovská, Marta (Bratislava Slovart, 2003)
Príbeh tejto knihy je o putovaní, ktoré trvalo viac ako rok, kým benátska karavána prešla končinami Ázie, po Hodvábnej ceste, kde striehli mnohoraké nebezpečenstvá. Slávne a mocné mesto benátskeho dóžu a tajomný Peking, v 13. storočí známy ako Chanbalio, delilo pätnásťtisíc kilometrov. Pätnásťtisíc kilometrov putovania spaľujúcimi alebo mrazivými púšťami, prekonávania vysokánskych priesmykov Himalájí, kde Marco a jeho spoločníci dokázali vzdorovať tým najstrašnejším skúškam zúriacich prírodných živlov. Ako vyslanec pápeža Gregora X. a tajný posol Ilchána Abagu musel Marco prekonať mnoho nástrah, ktoré mu prišli do cesty, či to boli zlí ľudia, lúpežníci, mongolskí nepriateľskí bojovníci alebo špióni, aby mohol ísť za svojím snom. V náručí otrokyne s mandľovými očami objavil lásku. A keď karavána dorazila pred Veľkého chána, z horkokrvného a bezstarostného chlapca bol odvážny muž, dokonca najslávnejší cestovateľ, hoci to vtedy ešte ani on sám netušil.
Na obale diel označený graficky
Keywords: Marco Polo -- romány biografické; romány biografické -- cestopisy; Francúzska próza